b'\n_START_ARTICLE_\nPohorski Vouvel\n_START_PARAGRAPH_\nPohorski Vouvel je slovenska ljudska bajka. Objavljena je bila v knjigi Jakoba Kelemine, Bajke in pripovedke slovenskega ljudstva z mitolo\xc5\xa1kim uvodom, in sicer v tretjem delu, kjer se nahajajo bajke in pripovedke o demonskih bitjih.\n_START_SECTION_\nVsebina\n_START_PARAGRAPH_\nPohorski Vouvel je skrit v Turjaku, v neki temni volini. Mo\xc5\xbe je zelo mo\xc4\x8dan in ima mo\xc4\x8dan apetit. Za zajtrk naj bi pojedel celega zajca in izpil celo Mislinjo._NEWLINE_Neko\xc4\x8d je pastir zaspal na pa\xc5\xa1i, ko pa se je zbudil je videl, da mu je izginilo 9 krav. Po stopinjah je ugotovil, da so od\xc5\xa1le proti Turjaku. Ko je za njimi vstopil v globoko votlino je tam na\xc5\xa1el spe\xc4\x8dega velikana. V temi se mu je zazdelo, da ima Vouvel ka\xc4\x8dji rep. Pastir je zbe\xc5\xbeal in povedal gospodu kar je videl. Gospod ga je po\xc5\xa1kropil z \xc5\xbeegnano vodo, Vouvel pa se je zbudil, spremenil v pozoja ter \xc5\xa1vignil \xc4\x8dez planine. Ker je imel Vouvel v gori veliko \xc5\xbeivine se je kova\xc4\x8d, ki je prvi opazil, da ga ni doma, odpravil tja. Potrkal je na vrata, njegova \xc5\xbeena pa mu je rekla da bo lahko odprl vrata le, \xc4\x8de najde travo vouvelico in re\xc4\x8de:\xc2\xa0\xc2\xbbHajd, krava, nazaj h Krsniku, zemlji je treba de\xc5\xbeja!\xc2\xab\xc2\xa0tedaj se bodo vrata hitro odprla. Kova\xc4\x8d je zato \xc5\xa1el iskat to travo, vendar je ni na\xc5\xa1el. Prej kot travo je zagledal Vouvela na \xc4\x8drni megli, ko se je vra\xc4\x8dal domov. Zbe\xc5\xbeal je, da ga velikan ne bi ulovil. Vouel naj bi bil poro\xc4\x8den, za \xc5\xbeeno pa naj bi imel Grakinjo, ki mu je kuhala in dajala pija\xc4\x8do farezino ali brazino. Ta pa naj bi se delala iz trave, ki ob polno\xc4\x8di do ene zraste in se razcvete na najvi\xc5\xa1jem rtu Pohorja, kadar kurijo kresove. Do te trave naj bi pri\xc5\xa1le le Grake, ker imajo kremplje.'